Rododendron

Rododendron (af græsk rhodódendron, af rhódon (= rose) og déndron (= træ)) en meget artsrig slægt af små træer og buske, både løvfældende og stedsegrønne. Slægten har både alpine/arktiske, tempererede og tropiske arter. Man kender ikke antallet af arter, da det kræver en nærmere undersøgelse af arternes levesteder for at afgøre, om der f.eks. er tale om en enkelt art med syv varianter eller syv selvstændige arter. Der findes omkring 500 sorter og arter til salg og til plantning udendørs i Danmark, og af dem er kun ca. 30 almindelige. "Rododendron" er slægtens danske navn, og det botaniske er Rhododendron, med stort R og et h. 

Rododendron hører til lyng-familien. Hertil regnes også de fleste arter, der tidligere blev regnet til slægten Azalea. De fleste rododendron-arter er fundet i ret utilgængelige bjergegne i det indre af Kina og Himalaya. Nogle er dværgbuske, som f.eks. lapprose, der vokser i Nord-Norge.  Rododendron er blandt Nepals nationalsymboler som landets nationalblomst. 

Der findes også krydsninger mellem arter som f.eks. Rhododendron 'Cunninghams White', der er en krydsning mellem Rhododendron caucasium og Rhododendron ponticum.

Underslægter 

Efter undersøgelser af DNA og kemiske stoffer i planterne i 2004, har man foreslået en ny opdeling af slægten Rhododendron, sådan at den består af 5 underslægter:
 Rhododendron subg. Rhododendron L., der omfatter lepidote arter 
 R. subg. Hymenanthes (Blume) K.Koch, der omfatter mange dyrkede, elepidote, stedsegrønne arter og løvfældende Azalea 
 R. subg. Azaleastrum Planch., der omfatter nogle sjældent dyrkede, stedsegrønne  azaleaarter og arter i den tidligere slægt Menziesia
 R. subg. Choniastrum Franch., der omfatter Rhododendron campionae, Rhododendron honcockii, R. latoucheae, Rhododendron moulmainense og Rhododendron stamineum
 R. subg. Therorhodion (Maxim.) A. Gray, der kun omfatter Rhododendron camtschaticum 
Flora of China 2010 mener der mindst 9 underslægter af Rododendron

Azalea 

Azalea er den danske betegnelse for visse arter af rododendron. Begrebet anvendes både om løvfældende rododendron-arter og om visse stedsegrønne arter (som egentlig burde kaldes rododendron). Navneforbistringen skyldes den kendsgerning, at de stedsegrønne dværgrododendron, som kaldes "azalea" i daglig tale, produceres af væksthusgartnere til stuebrug, mens de løvfældende azaleaer produceres af planteskolegartnere til havebrug. De to gartnerbrancher har altså navngivet hver deres produkter enslydende.

Af de stedsegrønne, er kun en varietet fuld hårdfør, mens en kultivar er nogenlunde hårdfør.

 Japansk azalea (Rhododendron subg. Azaleastrum sect. Tsutsusi) – Stueazalea – Stedsegrønne Azalea:
 Haveazalea (Rhododendron subg. Hymenanthes sect. Pentanthera) – Løvfældende Azalea:
 Guldazalea (Rhododendron luteum)

Japanske azaleaer kaldes også for Stueazalea. Desuden kaldes de for stedsegrønne azalea, selvom nogen er løvfældende. Arterne er lepidote
 Rhododendron yakushimanum

Liste over beskrevne Rododendron arter 
 Underslægt: Rhododendron L., der omfatter lepidote arter 
 Sektionen Alperose: 
 Rustbladet alperose (Rhododendron ferrugineum)
 Rhododendron augustinii
 Rhododendron carolinianum
 Rhododendron saluenense
 Rhododendron 'Lavendula'
 Sektionen Post:
 Mosepost (Rhododendron tomentosum)
 Grønlandsk post (Rhododendron groenlandicum)

 Underslægt: Hymenanthes (Blume) K.Koch, der omfatter mange dyrkede, elepidote, stedsegrønne arter og løvfældende Azalea 
 Catawba-rododendron (Rhododendron catawbiense)
 Rhododendron canadense
 Rhododendron fortunei
 Rhododendron fulgens
 Rhododendron calophytum
 Rhododendron maximum
 Rhododendron macrophyllum
 Rhododendron sinogrande
 Rhododendron smirnowii
 Rhododendron traillianum
 Rhododendron 'Blue Peter'
 Rhododendron 'Lee's Dark Purple'
 Rhododendron 'Sappho'
 Rhododendron 'Cunningham's White'
 Rhododendron 'Onkel Dines'
 Haveazalea (sektion Pentanthera):
 Guld-azalea (Rhododendron luteum)
 Rhododendron canadense

 Underslægt: Azaleastrum Planch., der omfatter nogle sjældent dyrkede, stedsegrønne arter af Azalea og arter i den tidligere slægt Menziesia
 Rhododendron sect Tsutsusi
 Rhododendron kanehirai
 Underslægt: Choniastrum Franch.
 Rhododendron campionae
 Rhododendron honcockii
 Rhododendron latoucheae
 Rhododendron moulmainense
 Rhododendron stamineum
 Underslægt: Therorhodion (Maxim.) A. Gray
 Rhododendron camtschaticum

Se også 
 Lyng-familien
 Hedelund - Nordeuropas største rododendronpark

Note

Eksterne henvisninger 
 Rhododendronforeningen, Artsbeskrivelser med billeder og links

Surbundsplanter
Havedyrkning
Lyng-familien
Planteslægter